b'\n_START_ARTICLE_\nNarodni park Visoke Ture\n_START_SECTION_\nFlora in favna\n_START_PARAGRAPH_\nFlora in favna tega narodnega parka sta zelo raznoliki, kar je posledica velikih razlik v vi\xc5\xa1ini in polo\xc5\xbeaja na glavnem alpskem grebenu razli\xc4\x8dnih klimatskih razmer v omejenem prostoru. Tako se \xc5\xbeivljenjske zdru\xc5\xbebe na severni in ju\xc5\xbeni strani Visokih Tur bistveno razlikujejo: ugodno podnebje in bolj son\xc4\x8dna ju\xc5\xbena stran ima nekaj termofilnih vrst, ki se ne pojavijo na severni strani, prav tako so rastlinski vi\xc5\xa1inski pasovi na jugu bistveno vi\xc5\xa1ji kot na severu. V povpre\xc4\x8dju je drevesna meja v Visokih Turah na okoli 2000 m - 2200 m, a se na prisojnih pobo\xc4\x8djih na ju\xc5\xbeni strani lahko giblje do 2400 m. Ta vi\xc5\xa1ina pa bi, zaradi obse\xc5\xbenega kr\xc4\x8denja gozdov in sekanja cemprinov zaradi zaslu\xc5\xbeka z lesom in zaradi pa\xc5\xa1nikov, lahko bila vi\xc5\xa1ja od 200 do 300 metrov. Taka obmo\xc4\x8dja so zdaj pora\xc5\xa1\xc4\x8dena s pritlikavimi grmovnicami, \xc5\xa1e posebej s svi\xc5\xa1\xc4\x8di (rododendroni). Tudi danes v narodnem parku deluje nomadska \xc5\xbeivinoreja. Od pribli\xc5\xbeno 2800 m navzgor je meja ve\xc4\x8dnega snega._NEWLINE_Narodni park Visoke Ture je dom tretjine vseh rastlinskih vrst, ki se pojavljajo v Avstriji in nekaj 10.000 \xc5\xbeivalskih vrst, kljub ekstremnim pogojem pozimi, ki traja osem mesecev na leto in zelo kratke pomladi in jeseni. Glede na velikost narodnega parka je prakti\xc4\x8dno zastopana celotna alpska flora in favna, obstajajo pa tudi \xc5\xa1tevilne za Avstrijo endemi\xc4\x8dni habitatni tipi._NEWLINE_Ve\xc4\x8dje \xc5\xbeivali so gams, alpski kozorog, beloglavi jastreb, brkati ser, ki so ga ponovno naselili v naravni rezervat leta 1986 in planinski orel. Rjavi medved je izumrl sredi 19. stoletja. Tudi volk, ki je bil raz\xc5\xa1irjen do 17. stoletja je izumrl v poznem 19. stoletju. Alpski svizec je bil iztrebljen do leta 1800 - njegova ma\xc5\xa1\xc4\x8doba je pomemben del zdravil \xe2\x80\x93 a so ga ponovno uvedli v 20. stoletju in je zdaj zelo raz\xc5\xa1irjen.  Navadni jelen je v veliki meri odvisen od hranjenja, ki ga zagotavljajo ljudje v zimskem \xc4\x8dasu, razlogi pa so \xc5\xa1irjenje naselij in intenzivno kmetijstvo. Zaradi te\xc5\xbekih \xc5\xbeivljenjskih razmer jelenov ni tako veliko, kot drugje in imajo tudi manj\xc5\xa1a rogovja. Z iztrebljenjem \xc5\xbeivali v gorskih gozdovih so bile manj\xc5\xa1e tudi po\xc5\xa1kodbe. _NEWLINE_Pomembno botani\xc4\x8dno zato\xc4\x8di\xc5\xa1\xc4\x8de je posebno varstveno obmo\xc4\x8dje Gamsgrube pod dvoglavo goro Fuscherkarkopf. Tam so nastali od vetra nalo\xc5\xbeeni apnen\xc4\x8dasto-skrilasti do tri metre visoki pe\xc5\xa1\xc4\x8deni nanosi, ki so redki zunaj Arktike. Obstaja tudi Rudolfov kamnokre\xc4\x8d Saxifraga rudolphiana, ki je endemi\xc4\x8den v Visokih Turah in planike.\n_START_SECTION_\nNatura 2000 in druga zavarovana obmo\xc4\x8dja v narodnem parku\n_START_PARAGRAPH_\nNarodni park vklju\xc4\x8duje tudi obmo\xc4\x8dja Nature 2000, pribli\xc5\xbeno 171.000 ha, v skladu z direktivo o habitatih in direktivo o pticah. _NEWLINE_V koro\xc5\xa1kem delu vklju\xc4\x8duje ne samo osrednje obmo\xc4\x8dje NP, ampak tudi zunanji pas v vseh treh obmo\xc4\x8djih de\xc5\xbeel. Ta so: Koro\xc5\xa1ka (33.447 ha - povr\xc5\xa1ine ne ujemajo: 29.496 ha FFH, 29.925 ha VS; 61% v SP; Salzburg (108.400 ha, 74% v NP; GGB + BSG AT3210001 / NP 00001) in Tirolska (183,637 ha, 33% v NP). Skupaj je 64 za\xc5\xa1\xc4\x8ditenih obmo\xc4\x8dij evropskega pomena, od tega 30 habitatnih tipov, 8 prioritet, 14 \xc5\xbeivalskih in rastlinskih vrst in 20 ptic._NEWLINE_Vzporedno s tem je narodni park tudi pomembno obmo\xc4\x8dje za ptice (178.700 ha)._NEWLINE_Vzhodni konec salzbur\xc5\xa1kega dela \xc5\xbee pripada obmo\xc4\x8dju biosfernega rezervata Salzburg Langau und K\xc3\xa4rntner Nockberge.\n_START_SECTION_\nNarodni park\n_START_PARAGRAPH_\nNarodni park Visoke Ture je prosto dostopen vsem: znakov prepovedi ni - v prepri\xc4\x8danju, da sta narava in njena za\xc5\xa1\xc4\x8dita zasidrana v odgovornost vsakega posameznika. Uprava ponuja bogate izletni\xc5\xa1ke in do\xc5\xbeivljajske izku\xc5\xa1nje tako, da ponazarjajo pomen in namen tega parka, kot tudi pojma varstva okolja kot celote. Med drugim nudijo vodenje po naravi, izlete, pohodni\xc5\xa1tvo, krpljanje, predavanja, na voljo so centri za obiskovalce in razstave.\n_START_SECTION_\nZnanost in raziskave\n_START_PARAGRAPH_\nOsnovna naloga narodnega parka je znanstveno raziskovanje in vrednotenje zavarovanega obmo\xc4\x8dja, nadaljnje raziskave o u\xc4\x8dinkih sprememb, ki jih prina\xc5\xa1ajo podnebne spremembe, izumrtje / preselitev in selitev \xc5\xbeivali in rastlin, kot tudi vpliv \xc4\x8dloveka.\n_START_SECTION_\nProblemati\xc4\x8dna podro\xc4\x8dja\n_START_PARAGRAPH_\nNi\xc5\xbeji zra\xc4\x8dni prostor nad narodnim parkom je zaprt za helikopterske polete. Obstajajo izjeme za medicinsko pomo\xc4\x8d, kar je dolo\xc4\x8deno v nacionalni zakonodaji. Vendar pa so na vzhodnem Tirolskem te\xc5\xbeave za medicinsko pomo\xc4\x8d, ker je dovoljenje tu omejeno zgolj na intervencije, lete za usposabljanje, vendar so, ko potrebujejo gorsko re\xc5\xa1evanje zaradi te\xc5\xbekih razmer, te prepovedane. Ta omejitev velja tudi za oboro\xc5\xbeene sile.\n_START_SECTION_\nFilm\n_START_PARAGRAPH_\nDer Schatz der Hohen Tauern.(Alternativtitel: Hohe Tauern Nationalpark.) Dokumentarni film, Avstrija, 2008, 47 Min., scenarij in re\xc5\xbeija: Franz Hafner, proizvodnja: Interspot Film, ORF Universum, vrsta: Unsere Alpen, povzetek ORF, ARD. ponovitev na Youtube.'